[pic] | EUROOPA KOMISJON |

Brüssel 6.9.2010

KOM(2010) 469 lõplik

2008/0237 (COD)

KOMISJONI ARVAMUS(esitatud Euroopa Liidu toimimise lepingu artikli 294 lõike 7 punkti c alusel)Euroopa Parlamendi muudatuse kohtanõukogu seisukohas seosesjärgmise ettepanekuga:

EUROOPA PARLAMENDI JA NÕUKOGU MÄÄRUS, mis käsitleb bussisõitjate õigusi ning millega muudetakse määrust (EÜ) nr 2006/2004

2008/0237 (COD)

KOMISJONI ARVAMUS (esitatud Euroopa Liidu toimimise lepingu artikli 294 lõike 7 punkti c alusel) Euroopa Parlamendi muudatuste kohta nõukogu ühises seisukohas seoses järgmise ettepanekuga:

EUROOPA PARLAMENDI JA NÕUKOGU MÄÄRUS, mis käsitleb bussisõitjate õigusi ning millega muudetakse määrust (EÜ) nr 2006/2004

1. TAUSTTEAVE

Ettepanek edastati parlamendile ja nõukogule: 5. detsember 2008

Parlamendi arvamus (esimene lugemine): 23. aprill 2009

Euroopa Majandus- ja Sotsiaalkomitee arvamus: 16. juuli 2009

Nõukogu seisukoha ühehäälne vastuvõtmine: 11. märts 2010

Euroopa Parlamendi arvamus (teine lugemine): 6. juuli 2010

2. Ettepaneku eesmärk

Õigusakti ettepanekuga soovitakse määrata kindlaks bussiteenuseid kasutavate reisijate õigused nii riigisisestel kui ka piiriülestel marsruutidel. Õigused hõlmavad eeskirju kõigile reisijatele enne reisi ja reisi kestel antava miinimumteabe kohta, vastutuskindlustust liiklusõnnetuste puhul, abi ja hüvitisi reisi katkemise korral, reisi hilinemisega seotud meetmeid ja eriabi piiratud liikumisvõimega isikutele. Sarnaselt lennundus- ja raudteesektoris nähakse ettepanekutega ette kehtivate õigusaktidega hakkavad ka nendes sektorites vaidlusi lahendama sõltumatud siseriiklikud asutused.

3. Komisjoni arvamus Euroopa Parlamendi muudatusettepanekute kohta

3.1 Komisjoni seisukoha kokkuvõte

Euroopa Parlament võttis vastu 50 muudatust. Komisjon võib heaks kiita viis muudatusettepanekut nende praegusel kujul (11, 20, 33, 37, 38), kolm muudatusettepanekut põhimõtteliselt, millest tulenevalt jäetakse lihtsalt välja nõukogu seisukoha mõned sätted (15, 16 ja 50) ning 39 muudatusettepanekut ümbersõnastatult (1, 2, 3, 4, 5, 6, 7, 8, 9, 10, 12, 13, 14, 17, 18, 19, 22, 23, 24, 25, 26, 27, 28, 29, 30, 31, 32, 34, 39, 40, 41, 42, 44, 45, 46, 47, 48, 49, 51). Komisjon lükkab tagasi muudatusettepanekud 21, 35 ja 36.

Komisjon kiidab heaks parlamendi tehtud pingutused, et tõhustada sätteid, mis võrreldes nõukogu seisukohaga tõstavad reisijate kaitse taset. Paljude küsimuste puhul hälbivad parlamendi vastuvõetud muudatusettepanekud nõukogu seisukohast. Komisjon on siiski veendunud, et kooskõlastamise käigus on võimalik jõuda kompromissile.

3.2 Parlamendi poolt teisel lugemisel tehtud muudatusettepanekud

3.2.1 Heakskiidetud muudatusettepanekud

Komisjon kiidab heaks muudatusettepanekud 11, 20, 33, 37, 38.

Muudatustega, millega tagatakse selgus põhjendustes (põhjendus 17), mõistetes (artikkel 3, punkt k – „vedaja”) ning hilinemist käsitlevates sätetes (artikkel 14, lõige 1, punkt b, alapunkt I; artikkel 19, lõige 1; artikkel 19, lõige 1, punkt a), kas parandatakse õigusakti kvaliteeti või sätestatakse reisija kaitse taseme parandamine.

3.2.2 Heakskiidetud muudatusettepanekud, millega nõustutakse pärast nende ümbersõnastamist või põhimõtteliselt

Reguleerimisala

Komisjon kiidab heaks määruse eelnõu reguleerimisalaga seotud muudatusettepanekud (artikkel 2), milles nõukogu seisukohaga võrreldes piiratakse liikmesriikide võimalust teha reisijate õiguste suhtes kohaldatav erand teatavat liiki teenuste nagu siseriiklike ja kohalike (st linna-, linnalähiliinide ja piirkondlike liinide teenindamine) teenuste puhul, ning milles piiratakse selliste erandite kestvust, kuna nende abil tõhustatakse reisijate kaitset. Selguse, ühtsuse ja õiguskindluse tagamise huvides oleks siiski vaja ümber sõnastada järgmised muudatusettepanekud: 1, 13, 14, 17 ja 18.

Komisjon võib heaks kiita muudatusettepanekud 15 ja 16 (jätta välja liikmesriikidele ettenähtud võimalus teha reguleerimisalast erand riigisiseste ja rahvusvaheliste teenuste puhul, kui olulisemat osa teenusest osutatakse väljaspool ELi), et tagada kõnealuse reisijate õigusi käsitleva õigusakti laialdane kohaldamine. Nõukoguga kompromisslahenduse leidmiseks tõdeb komisjon siiski, et laialdasemat reguleerimisala on ilmselt võimalik saavutada vaid paindlikuma lähenemisviisiga, st eespool nimetatud teenuste suhtes peaks olema võimalik erandit kohaldada, kuid artikli 2 lõikes 5 esitatud selliste punktide nimekiri, mille suhtes ei ole võimalik erandit teha, peaks olema pikem kui nõukogu poolt kavandatud nimekiri.

Hüvitamine ja abi õnnetuse korral

Komisjon kiidab heaks hüvitamise ja õnnetuse korral abi osutamisega seotud muudatusettepanekud, millega võrreldes nõukogu seisukohaga tõhustatakse reisijate kaitset. Mootorsõidukite vastutuskindlustust käsitlevate olemasolevate õigusaktidega vastavusse viimiseks oleks siiski vaja oluliselt ümber sõnastada muudatusettepanekud 2, 3, 4, 22, 23, 24 ja 25 ning saavutada seega kokkulepe nõukoguga.

Puudega ja piiratud liikumisvõimega isikud

Komisjon kiidab heaks puudega ja piiratud liikumisvõimega isikutega seotud muudatusettepanekud, millega parandatakse kõnealuste isikute bussiteenustele juurdepääsetavust käsitlevaid sätteid võrreldes nõukogu seisukohaga. Selguse, ühtsuse ja õiguskindluse tagamise huvides on siiski vaja ümber sõnastada järgmised muudatusettepanekud: 5, 6, 7, 8, 9, 18, 19, 26, 27, 28, 29, 30, 31, 32, 34 ja 51.

Tühistamine või hilinemine

Komisjon kiidab heaks bussiteenuste tühistamise või hilinemise puhul reisijate õigustega seotud muudatusettepanekud, millega parandatakse reisijate kaitset näiteks hüvitamise ja abiosutamise paremate tingimuste loomisega. Selguse, ühtsuse ja õiguskindluse tagamise huvides on siiski vaja ümber sõnastada järgmised muudatusettepanekud: 10, 39, 40, 41 ja 42.

Komisjon võib põhimõtteliselt nõustuda muudatusettepanekuga 44 (uus artikkel 22a, millega kohustatakse vedajat tegema koostööd vastavate sidusrühmadega, et parandada sõitjatele osutatavat teenindamist). Nõukoguga kompromisslahenduse leidmiseks tõdeb komisjon siiski, et ettevõtjate suhtes kohaldatava koostöökohustuse puhul on vaja paindlikumat lähenemisviisi.

Teavitamine

Komisjon kiidab heaks transporditeenuseid ja nende osutamist käsitlevad muudatusettepanekud, mis võrreldes nõukogu seisukohaga muudab reisijate olukorra paremaks. Selguse, ühtsuse ja õiguskindluse tagamise huvides on siiski vaja ümber sõnastada järgmised muudatusettepanekud: 12, 45 ja 46.

Kaebuste käsitlemine ja määruse jõustamine

Komisjon kiidab heaks muudatusettepanekud, mis on seotud kaebuste käsitlemise mehhanismi ning jõustamise eest vastutavatega siseriiklike asutuste loomisega ning millega tõhustatakse reisijate kaitset ja hõlbustatakse haldusstruktuuride toetamist. Selguse, ühtsuse ja õiguskindluse tagamise huvides on siiski vaja ümber sõnastada järgmised muudatusettepanekud: 47, 48 ja 49.

Komisjon võib muudatusettepanekuga 50 põhimõtteliselt nõustuda . artikli 27 lõige 3, millega laiendatakse sõltumatute kaebuste käsitlemise skeemide ulatust käesoleva määruse artiklitele 5–7. Nõukoguga kompromisslahenduse leidmiseks tõdeb komisjon siiski, et kõnelause sätte jaoks on vaja paindlikumat lähenemisviisi, tagamaks õiguslikku järjekindlust riiklike ja ELi õigusaktide vahel, jättes seega artikli 7 välja artikli 27 lõike 3 reguleerimisalast, kuna artiklis 7 osutatakse riiklikule vastutusõigusele, mille juriidilised kontrollimenetlused võivad erineda käesolevas määruses määratletud menetlusega seotud ajakavadest.

3.2.3 Tagasilükatud muudatusettepanekud

Komisjon lükkab tagasi muudatusettepaneku 21 (mõiste „reisikorraldaja” – artikkel 3, punkt k), kuna mõistest viite „vahendaja” väljajätmine ei sobi käesoleva määruse eelnõu õiguslikku struktuuri ega ole kooskõlas olemasolevate reisijate õigusi käsitlevate õigusaktidega nagu määrused (EÜ) nr 1107/2006 ja (EÜ) nr 1371/2007.

Komisjon lükkab tagasi muudatusettepanekud 35 ja 36, mille eesmärk oli välja jätta artikli 18 lõiked 1 ja 2, millega antakse liikmesriikidele võimalus vabastada riigisisesed liiniveod käesoleva määruse III peatüki sätete kohaldamisest, tingimusel et tagatakse puudega ja piiratud liikumisvõimega isikute kaitse tase, mis on vähemalt võrdne käesoleva määrusega sätestatud kaitsetasemega. Artikli 18 lõiked 1 ja 2 on kasulikud, kuna need annavad liikmesriikidele vajaliku paindlikkuse säilitada vajaduse korral kõrgem kaitsetase oma riigis, tagades samal ajal, et teistes liikmesriikides saavutatakse vähemalt sama kaitsetase kui määrusega ette nähtud.